|  |
| --- |
|  |
| Pagėgių savivaldybės taryba**sprendimas****dėl TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE** |
| 2021 m. birželio 30 d. Nr. T-137Pagėgiai |

 Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 1 punktu ir 20 straipsnio 1 dalies 4 punktu, atsižvelgdama į Nacionalinės švietimo agentūros 2021 m. birželio 16 d. raštą Nr. SD-1998(1.6 E) „Dėl turto perdavimo nuosavybės teise valdyti“, Pagėgių savivaldybės taryba

n u s p r e n d ž i a:

 1. Sutikti perimti Pagėgių savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą trumpalaikį materialųjį turtą:

 1.1. „Darbinės lietuvių kalbos žodyno“ 8 elektroninės versijos kompiuterinės programos licencijos, inventorinis Nr. IT-018341/1-32, 32 vnt., vieneto kaina su PVM − 4,04 Eur, bendra suma su PVM − 129,28 Eur;

 1.2. Elektroninio žodyno kopijos, įrašytos į USB atmintukus, inventorinis Nr. IT-018341/1, 9 vnt., vieneto kaina su PVM − 4,23 Eur, bendra suma su PVM − 38,07 Eur.

 2. Savivaldybės nuosavybėn perimtas turtas bus naudojamas lietuvių kalbos ir literatūros valstybinių brandos egzaminų vykdymui.

 3. Įgalioti Pagėgių savivaldybės administracijos direktorių savivaldybės vardu pasirašyti sprendimo 1 punkte nurodyto turto priėmimo ir perdavimo aktą.

 4. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt).

Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo ar įteikimo suinteresuotiems asmenims dienos.

Savivaldybės meras Vaidas Bendaravičius